google/wiki40b huggingface dataset:
Vest-Finnmark

Vest-Finnmark er et distrikt i den vestlige delen av Finnmark fylke, mellom fylkesgrensen mot Troms i vest og Sværholthalvøya i øst, som omfatter områdene tilknyttet Altafjorden, øyene i Lopphavet, Porsangerhalvøya, Porsangerfjorden og det meste av Finnmarksvidda. Vest-Finnmark dekker et areal på 29 880,72 km² med til sammen 47 460 innbyggere (1. januar 2015), fordelt på de ti kommunene Alta, Loppa, Hasvik, Hammerfest, Kvalsund, Måsøy, Nordkapp, Porsanger, Kautokeino og Karasjok. De tre byene i distriktet er Alta, Hammerfest og Honningsvåg.
Vest-Finnmark inngår i Tiltakssonen for Finnmark og Nord-Troms, som omfattes av særlig gunstige distriktspolitiske bestemmelser.

Kommuneinndelingshistorikk

I 1838 ble området inndelt i Alta-Talvik, Loppa, Hammerfest og Kistrand kommuner. Av Alta-Talvik ble Alta skilt ut som en egen kommune i 1863. Av Loppa ble Hasvik skilt ut som egen kommune en gang mellom 1853 og 1862. Av Hammerfest ble Måsøy skilt ut som egen kommune i 1839. Hammerfest by ble egen kommune i 1852, mens Hammerfest landkommune ble delt i Kvalsund og Sørøysund kommuner i 1869. Av Kistrand ble Kautokeino og Kjelvik (nå Nordkapp) skilt ut som egne kommuner i 1861, mens Karasjok ble utskilt fra Kistrand i 1873. I 1964 ble Talvik innlemmet i Alta, og det ble gjennomført mange grensereguleringer i distriktet. I 1992 ble Sørøysund innlemmet i Hammerfest kommune.

Byer

Hammerfest fikk bystatus som kjøpstad i 1789. Honningsvåg fikk bystatus av kommunen i 1996 og Alta i 1999.

Stortingsvalgene 1906-1918

Vestfinmarken var 1. valgkrets i Finmarkens amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Vestfinmarken valgte således én representant og én personlig vararepresentant.
Valgkretsen Vestfinmarken bestod av herredene Kautokeino, Alten/Alta, Talvik, Loppen og Øksfjord/Loppa, Hasvik, Hammerfest, Kvalsund, Maasø, Kjelvik og Kistrand med rundt 17 000 innbyggere og 8 000 stemmeberettigede etter innføringen av kvinnelig stemmerett.
Xiuyan

Xiuyan (kinesisk: 岫岩满族自治县; pinyin: Xiùyán mǎnzú Zìzhìxiàn) er et autonomt fylke for mandsjuer i byprefekturet Anshan i provinsen Liaoning i Folkerepublikken Kina.
Befolkningen var på 487 808 innbyggere i 1999.

Mandsjumuseum

I storkommunen Xiuyan ligger Mandsjumuseet (Manzu bowuguan).
Rombikosidodekaeder

Et rombikosidodekaeder er et arkimedisk legeme med 12 pentagonale, 20 trekantede og 30 kvadratiske sideflater, 60 hjørner og 120 kanter.
Myakaliza

Myakaliza er en elv i det sørvestlige Tanzania. Den renner gjennom Rukwadalen.
Valensiansk

Striden om språket

Striden om statusen til den valensianske språkterm henger nøye sammen at valensianerne de siste årene har blitt mer bevisste på egen identitet, noe som har gitt grobunn for et stadig større ønske for egen uavhengig valensiansk kultur. Den jevne valensianeren ser ikke lenger på seg selv som kataloner, slik som tidligere. Den store katalanske innflytelsen på Valencia er synlig nærmest overalt, på det valensianske flagget, i tungemålet, i arkitektur, musikk og annen kultur. At Valencia og Catalonia er to uavhengige delstater i det spanske riket, er en av grunnene til den stadig større bevisstheten av egen identitet i det valensianske folket.
Valensianerne i dag ønsker å ses på som valensianere, ikke bare som spanjoler eller katalonere. Dette er trolig en av de viktigste grunnene til valensianernes krav om et eget språk.

Debatt i nyere tid

Valensiarnes krav til eget språk har ikke blitt godtatt overalt, og dette har skapt rimelig omfattende debatter blant folk. Senest i 2004 blusset det opp en heftig debatt da Spania sendte ut sine oversettelser av EU-grunnloven på baskisk, katalansk, galisisk og valensiansk, og det viste seg at den katalanske og den valensianske versjonen var identiske. Spanske myndigheter regner likevel disse som to selvstendige språk, og ble nødt til å forandre på den valensianske versjonen slik at den ble forskjellig fra den katalanske.
Min (språk)

Min (kinesisk: 閩方言 / 闽方言, pinyin: Min fangyan) er navnet på en gruppe språk som hører til den større språkgruppen som går under navnet kinesisk. Min finnes i et stort antall forskjellige varianter og snakkes av ca 60 millioner mennesker hovedsakelig i Fujian-provinsen, men også i Guangdong og Hainan i Folkerepublikken Kina. En variant av min er taiwansk, som nesten har fått status av halvoffisielt språk på Taiwan.
Maksim Sidorov

Karriere

Sidorov fikk bronse i kulestøt ved Junior-EM i friidrett 2005 i Kaunas i Litauen. Han kastet 19,32 meter, og mesterskapet ble vunnet av Remigius Machura, Jr., foran Lajos Kürthy. I 2007 vant han gull ved Universiaden 2007 i Bangkok. 
Han deltok ved VM i friidrett 2009 og VM i friidrett innendørs 2010, men ble slått ut i kvalifiseringen i begge disse mesterskapene, og endte på hhv. 31.- og 14.-plass. Han vant sin første EM-medalje som senior da han fikk bronse ved EM i friidrett innendørs 2011. Denne gangen støtet han 20,19 meter i kvalifiseringen og 20,55 meter i finalen. Ralf Bartels vant EM-gullet.
Ved VM i friidrett innendørs 2012 gikk han også til finalen, med 20,04 i kvalifiseringen. I finalen greide han 20,78 meter, noe som holdt til femteplass. Landsmannen Ivan Yushkov nådde også finalen, men kom på åttende- og sisteplass.
Xestiodion

Utseende

Middelsstore, avlange, blanke, brunsvarte trebukker med gulbrune dekkvinger. Antennene er noe lengre enn kroppen, nokså slanke. Pronotum er litt smalere enn dekkvingene, avrundet med en kort midtfure. Dekkvingene er nesten jevnbrede, med svarte flekker eller en svart lengdestripe. Beina er tynne.

Levevis

Larvene lever i ved.

Utbredelse

Slekten er utbredt i Brasil, Bolivia og Paraguay.
SPSS

SPSS (opprinnelig Statistical Package for the Social Sciences) er en kommersiell programvarepakke med grafisk grensesnitt for statistiske beregninger. I 2009 skiftet produktet navn til PASW Statistics (Predictive Analytics SoftWare). SPSS er også navnet på firmaet som produserer og selger programpakken.
28. juli 2009 offentliggjorde IBM og SPSS IBMs oppkjøp av SPSS. For programvaren fører dette til et navnebytte fra PASW til IBM SPSS.
SPSS ble lansert første gang i 1968, og er blant de mest brukte programpakkene for statistisk analyse innen samfunnsvitenskap, medisinsk forskning, m m. I tillegg til statistisk analyse så inneholder programmet støtte for datahåndtering og dokumentasjon.
Il matrimonio segreto

Historikk

Til grunn for librettoen ligger lystspillet The Clandestine Marriage av skuespilleren David Garrick og dramatikeren George Colman den eldre, som med stor suksess ble uroppført ved Royal Theatre Drury Lane i 1766. Inspirasjonskilde for komedien var et kopperstikk av den engelske maleren William Hogarth.
Cimarosas opera ble oppført første gang 7. februar 1792 Wiens Burgtheater. Keiser Leopold II av Det tysk-romerske rike, som hadde bestilt operaen, var til stede under uroppføringen. Keiseren ble så begeistret etter første framføring at han serverte ensemblet middag og fikk hele operaen spilt om igjen samme kveld.
Il matrimonio segreto er Cimarosas 54. opera og den mest kjente av de over 70 han skrev. Den ble populær over hele Europa og er den eneste av Cimarosas operaer som fremdeles oppføres regelmessig. Selv om den ikke kan sammenlignes med Mozarts Così fan tutte har den likevel en lett sjarme som gjør at den
Xylopassaloides

Utseende

Middelsstore (20-28 millimeter), blanke, avlange passalider. Hodet er blankt, mye bredere enn langt, med kraftige kjever som er noe fremstrakte. Pronotum er bredere enn langt. Dekkvingene har kraftige punktstriper. Forleggene har små tenner langs det meste av yttersiden.

Levevis

Disse artene lever i tropisk tåkeskog mellom 1300-2900 meter over havet, der de gnager i død ved. Artene kan ikke fly.

Utbredelse

Slekten er utbredt i Mellom-Amerika, fra det sørlige Mexico (Chiapas) i nord til Honduras i sør.
Garten

Garten er ei øy i Ørland kommune. Øya har om lag 210 innbyggere, dels i boligfelt fra 1979 og dels i eldre gårdsbebyggelse. Siden 1948 har øya vært forbundet med fastlandet med ei kort bru over Beisundet til Rønsholmen. 
Øya har oppdrettsanlegg, samfunnshus og rorbuutleie. Butikk og postkontor er nedlagt. Garten skole ble i 1976 nedlagt og Grande/Garten skole ble bygd nær tidligere Grande skole. Grande/Garten skole ble nedlagt i 2005, og elevene ble overført til Hårberg skole.
Det går ferje fra Garten til Storfosna i Ørland og til Leksa i Agdenes. Fra Storfosna går det bru videre til Kråkvåg
Garten i Fosen poståpneri ble opprettet i 1914, med handelsmannen som poståpner. Postkontoret ble nedlagt etter 1997.
Magnus Minnisköld

Fiksjon

Magnus Minnesköld er med i Jan Guillous bøker om Arn Magnusson som Magnus Månesköld (på norsk Magnus Måneskjöld). Magnus Måneskjöld er sønn av (fiktive) Arn Magnusson og (fiktive) Cecilia Algotsdotter (hovedpersonene) . I boken oppdras han av Birger Brosa, ettersom hans mor er plassert i kloster og faren kjemper i Det hellige land. I boken blir han drept i slaget mot danskene i år 1210.
Diorthus

Utseende

Middelsstore (15-30 millimeter), slanke, mørkbrunlige trebukker. Antennene er omtrent så lange som kroppen. Pronotum er tydelig smalere enn dekkvingene, tett og grovt punktert med rundede sider. Dekkvingene er omtrent parallellsidige med rettvinklede "skuldre". Beina er forholdsvis lange.

Levevis

Larvene utvikler seg i død ved av mange slags løvtrær. De voksne billene er aktive om våren og forsommeren.

Utbredelse

Slekten er vidt utbredt i Afrika og Asia, men utbredelsen av flere av artene synes uavklart.
Joan

Etymologi

Kvinnenavnet Joan var en middelalder-engelsk form av Johanne, og en gammelfransk form av Iohanna. Begge disse navnene har opprinnelse i greske Ioanna (gresk: Ιωαννα), den feminine formen av Ioannes (gresk: Ἰωάννης). Dette var den greske formen av hebraiske Yochanan som betyr «Gud er nådig».
Mannsnavnet Joan er en katalansk og oksitansk form av Johannes, som har opprinnelse i greske Ioannes. Joan er også en nyere nordisk form av norrøne Ióan, en variant av Ióhan som var en norrøn kortform av Johannes.

Kjente personer med navnet

Personene i listene er ordnet kronologisk etter fødselsår.
Boklotteriet

Det svenske Boklotteriet ble opprettet 1948 på initiativ av forfatteren Carl-Emil Englund og en forgjengerne til det som i 1965 skulle bli Litteraturfrämjandet, som opphørte i 1992.

Bakgrunn

Carl-Emil Englund hadde tidligere, som leder for Konsum i Stockholm, satt opp noen lotterier hvor overskuddet gikk til skjønnlitterære forfattere. Boklotteriet ble opprettet som en reaksjon på den lille støtten den svenske staten ga skjønnlitterære seriøse forfattere. Meningen var ved hjelp av et lotteri å skape et årlig stipendfond for disse frie yrkesutøverne. Initiativtakeren og oppfinneren av dette lotteriet var Carl-Emil Englund, som ledet lotteriet fram til sin død i 1964. Etter hans død ble Boklotteriet omdannet til en stiftelse, Litteraturfrämjandet. Litteraturfrämjandet støttet litteratur og kunst også med andre middel enn utdeling av priser. I 1976 begynte man med hjelp av statsbevilgning å gi ut kvalitetslitteratur i en serie som kom til å bli kalt En bok för alla. Etter Englunds død ble Svante Pedersson lotteriets leder og i 1970 ble han etterfulgt av Rune Ovik. Litteraturfrämjandet opphørte i 1992.

Litteraturfrämjandet 1965-1992

Englund døde i desember 1964. Han hadde da sammen med Bokklotteriets styre arbeidet med å omdanne lotteriet til en stiftelse som organisasjonsmessig hadde det store fordeler. I 1965 ble dette arbeidet sluttført og stiftelsens navn ble Litteraturfrämjandet.
Etter Carl-Emil Englunds død i 1964 innstiftet Litteraturfrämjandet en særskilt poesipris Carl Emil Englund-priset, som skulle gå til den forfatteren som året før hadde utgitt den kunstnerlig sett mest interessante poetiske publikasjonen. Prisen blir utdelt i mars måned. Den første som fikk denne pris i 1965 var Lars Forssell med sin bok Röster.
I 1970 ble Litteraturfrämjandets hederspris Guldskeppet innstiftet. Hensikten med prisen var å hedre en person som hadde gjort en særlig betydningsfull innsats i det svenske kulturlivet og bidratt til å stimulere interessen for litteraturen i dens ulike former. Den første som fikk denne prisen var Astrid Lindgren.
I 1981 innstiftet Litteraturfrämjandet en pris kalt Vingpennan. Den første som fikk denne prisen var Elsa Olenius.
Friedrichsruh (Drage)

Friedrichsruh i Drage i det vestlige Slesvig-Holsten var et rokokkoslott tegnet av Nicolai Eigtved.
Det ble oppført for stattholder Frederik Ernst av Brandenburg-Kulmbach – en yngre bror av dronning Sophie Magdalene. Slottet, som hadde en grunnflate på 70 x 80 meter, besto av tre fireetasjers fløyer og hadde 99 rom. Kapellet ble utsmykket av billedhugger Johann Friedrich Hännel i 1746. Foran slottet fantes en barokkhave. Danmarks konge deltok i slottets innvielse.
Bygningen, som er gjengitt i Laurids de Thurahs Den Danske Vitruvius ble revet ned i 1787.
Jimmy Melia

Karriere som spiller

Melia ble hentet rett ut fra skolen som 15-åring, til Liverpool av manager Don Welsh. Han signerte sin første profesjonelle kontrakt på sin 17-årsdag 1. november 1954. Han gjorde sin debut for de røde som 18-åring 17. desember 1955, i en 2. divisjonskamp mot Nottingham Forest, hjemme på Anfield. Melia scoret sitt første mål i kampen som Liverpool vant 5-2.
Sesongen etter spilte Melia 27 kamper for Liverpool. Han fulgte opp suksessen sesongen etter da han spilte 36 kamper og scorte ti mål.
Liverpool klarte ikke å rykke opp til den øverste divisjonen i England, og på grunn av dette trakk daværende manager Phil Taylor seg fra ansvaret i å lede klubben. Mannen som tok over ansvaret for Liverpool, ble den legendariske manageren som løftet Liverpool tilbake til toppen i engelsk fotball, nemlig Bill Shankly.
Shankly hadde stor sans for Melia, og lot han spille fast i jakten på opprykket til den øverste divisjonen. I sesongen 1961/1962 klarte endelig Liverpool det lenge ønskede opprykket, i det de vant ligaen med 8 poeng forsprang på Leyton Orient.
Melia klarte overgangen til 1. divisjon på en utmerket måte. Han spilte 39 kamper, og Liverpool oppnådde en respektabel 8.-plass i ligaen.
I sesongen 1963/1964 vant Liverpool 1. divisjon for første gang siden sesongen 1946/1947. Melia spilte 24 kamper for mesterne dette året, men da han mottok medaljen spilte han for en annen klubb, Wolverhampton. Klubbskiftet skjedde i mars 1964.
Han ble kun en kort periode i Wolverhampton. Han klarte ikke å tilrive seg en plass på førstelaget, så ikke lenge etter byttet Melia klubb til Southampton. Overgangen skjedde i desember 1964 og prisen var £30 000, noe som på dette tidspunktet var den høyeste overgangssummen Southampton noensinne hadde betalt.
Han ble i klubben i 4 år, og var med på opprykket til 1. divisjon i sesongen 1965/1965, etter at klubben endte på 2.-plass i 2. divisjon, 5 poeng bak Manchester City. Han spilte totalt 152 kamper, og scorte 12 mål for klubben.
I november 1968 skiftet han igjen klubb, denne gang til Aldershot for £10 000. Her ble han i 4 år og spilte 135 ligakamper og scorte 14 mål. Han spilte også for Crewe før spillekarrieren var over.
Melia fikk to landskamper for England.

Karriere som manager

Melia fungerte som spillende manager i både Aldershot og Crewe. Da han la opp som spiller gikk han over til å arbeide 100% som manager.
Melia tok senere over ansvaret for Brighton. Han førte laget til FA-Cup finalen i 1983, der de tapte etter omkamp mot Manchester United.
Melia var også innom Southport, den portugisiske klubben Belenenses og Stockport.
I 1989 flyttet han til De forente arabiske emirater for å trene et juniorlag. I dag jobber Melia som ungdomstrener for Texas Longhorns Soccer Club i Dallas USA.
Inner Mongolia Yili Industrial Group

Inner Mongolia Yili Industrial Group Company Limited er det engelske navnet på et privateid meieriselskap i Folkerepublikken Kina. Det driver med melkeprodukter, blant annet iskrem, melkepulver, melketepulver, sterilisert melk og fersk melk under varemerket «Yili». Hovedkontoret er i Hohhot i den autonome region Indre Mongolia.
Selskapet var en av offisielle sponsorer til Sommer-OL 2008.
Strangeland

Strangeland er Keanes fjerde studioalbum. Albumets første single, "Silenced by the night", hadde radiopremiere i Storbritannia 13. mars 2012. Strangeland ble utgitt 7. mai 2012, og gikk som sine forgjengere rett til topps på Storbritannias hitlister.
Melus av Bari

Opprør mot  Det bysantinske rike

Melus og hans svoger Dattus anstiftet sitt første opprør i 1009. Befolkningen var utilfreds med skattene, og det lyktes Melus å få innbyggerne i den bysantinske hovedbyen Bari med seg sammen med byene Trani og Bitonto i Apulia. Den bysantinske guvernøren (catapan) Giovanni Curcuas ble slått i to slag, og da den bysantinske keiser Basileus II så ut til å være opptatt i kamp mot bulgarerne på Balkan, så det lyst ut for opprørerne. Basileus handlet raskt. Han utnevnte en ny catapan, Basil Mesardonites, som i spissen for en stor hær gjenerobret Bari den 11. juni 1011. Melus flyktet til Guimar III av Salerno, og Dattus fikk asyl hos munkene i benediktinerklostret Monte Cassino. Pave Benedikt VIII sørget for at han senere fikk tildelt et festningstårn ved Garigliano-elven. Melus' familie slapp ikke unna. Den ble ført til Konstantinopel.
Melus hadde ikke mistet motet, og i 1016 henvendte han seg til noen normanniske pilegrimer som besøkte St. Mikaels grav på Garganohalvøya i Apulia. Normannerne ble oppfordret til å verve leietropper i Normandie mot løfter om ære og stort bytte. I 1017 ankom en normannisk styrke som blant annet omfattet fem brødre av Drengot-slekten, som hadde god grunn til å forlate Normandie, fordi Osmond Drengot var blitt landsforvist. I Capua sluttet normannerne seg til Melus' lombardiske tropper, og hæren marsjerte inn i Apulia. I mai 1017 overvant de ved Fortore-elven, den bysantinske catapan Leo Tornikios Kontoleons tropper, og i september hadde de erobret hele området mellom Fortore og Trani.
I oktober gikk det galt. Keiser Basileus II hadde igjen handlet raskt, og en ny hær under en ny catapan Basil Boioannes ble sendt til Apulia. I slaget ved Cannae ble de normanniske og lombardiske styrker knust, og Melus måtte flykte, fulgt av Rudolph Drengot. Melus tok i første omgang til Pavestaten, mens svogeren Dattus måtte tilbake til sitt tårn ved Garigliano.

I tysk-romersk tjeneste

Melus søkte støtte hos den tysk-romerske keiser og reiste til hans hoff i Bamberg. I museet ved byens domkirke finnes en kostbar kappe som menes å være en gave fra Melus til keiseren. Keiser Henrik II den Hellige fattet interesse for Melus' planer om en utvidet tysk-romersk innflytelse i Sør-Italia, og han gjorde Melus til hertug av Apulia. Tittelen var imidlertid uten verdi, da Apulia var på bysantinske hender. 
Melus døde våren 1020, nettopp som pave Benedikt VIII var kommet til Bamberg for blant annet å diskutere situasjonen i Sør-Italia. Som tegn på sin status ved keiserhoffet fikk Melus en fornem begravelse i Bambergs domkirke. 
Melus' sønn Argyrus forsøkte etter sin løslatelse fra fangenskap i Konstantinopel å føre den lombardiske sak i Apulia videre, men til slutt ble det normannerne som drev bysantinerne ut av området, hvorpå de selv overtok det.
Jussiê Ferreira Vieira

Karriere

Jussiê Ferreira Vieira startet sin profesjonelle karriere i Cruzeiro i 2001. Han har også spilt for Kashiwa Reysol, RC Lens, FC Girondins de Bordeaux og Al Wasl FC.
Universitetsbiblioteket i Agder

Universitetsbiblioteket i Agder (UBA) er en del av Universitetet i Agder og er primært en informasjonsressurs for tilhørende studenter og forskere. UBA yter også tjenester til enkeltpersoner, næringslivet, kulturlivet og andre utdanningsinstitusjoner.
Bibliotekets samlinger er registrert i BIBSYS.
Biblioteket hadde tidligere fem avdelinger lokalisert i Arendal, Grimstad og Kristiansand. 31. august 2010 ble det åpnet en ny campus i Grimstad og antallet bibliotekavdelinger er nå to, én i Grimstad og én i Kristiansand.
29 personer er ansatt ved Universitetsbiblioteket i Agder. Jesper Christian Mørch er bibliotekdirektør.
Jana (elv i Sakha)

Jana (russisk: Яна) er ei elv i republikken Sakha i Russland. Den renner mot nord og ligger mellom elvene Lena i vest og Indigirka i øst. Den er 872 kilometer lang og har et nedbørfelt på 238 000 km². Medregnet tilløpselva Sartang har den en total lengde på 1 492 km. Middelvannføringen ved Ubileinaja, 157 kilometer før munningen, er 1 020 m³/s.
Elva begynner ved samløpet mellom elvene Sartang og Dulgalakh. Ved utløpet i Janabukta i Laptevhavet danner Jana et enormt delta på 10 200 km². Hele nedbørfeltet er under permafrost og består for det meste av taiga som går over til tundra nord for ca. 70°N, selv om det finnes trær på egnede steder helt nord til deltaet.
De viktigste sideelvene er Adytsja, Oldzjo, Abyrabyt og Bytantaj. Store deler av elva er seilbar. Jana fryser over i oktober og er islagt til mai eller først i juni.
Bilkollektivet i Oslo

Historie

Etablert i 1995 i Oslo som et andelslag, som et prosjekt av FIVH, med formål å sikre andelseierne tilgang på et billig og fleksibelt biltilbud. Bilkollektivet ble kjent som Oslo bilkollektiv. I 1999 ble all booking gjort om til å være webbasert.
Andelslaget ble i starten drevet på dugnad, med innleid konsulent til administrasjon. Fra begynnelsen av 2000-tallet har foretaket hatt egen administrasjon som per 2019 består av elleve personer med en bilpark på over ca 300 biler.
Bilkollektivet endret i 2010 organisasjonsform fra andelslag med begrenset ansvar (BA) til samvirkeforetak (SA). I 2017 ble Bilkollektivet SA kåret til Årets samvirkeforetak.

Konsept

Bilkollektivet kjøper, leier og leaser et varierende antall biler av ulik størrelse for å dekke medlemmenes behov. Ved ferier og travle helger leies det inn ekstra biler, slik at Bilkollektivet.
Medlemmer kan benytte seg av bilene 24 timer i døgnet, og reserverer gjennom et automatisk, nettbasert bookingsystem. 
Alle som har førerkort, er over 18 år og ikke er nektet forsikring eller straffet etter vegtrafikklovens § 22, kan bli andelseiere i Bilkollektivet.
Rollerball

Handling

Handlingen er satt til år 2018 – til et fremtidssamfunn styrt av "kooperasjoner". Menneskene lever i velstand, men har ingen reel frihet eller medbestemmelsesrett. De får "brød og sirkus". Det siste i form av en brutal sport kalt Rollerball. Stjernespilleren Jonathan E stiller etterhvert spørsmålstegn ved systemet og utvikler et livsfarlig begjær etter forbudt kunnskap.

Popularitet og økonomi

Rollerball ble en moderat publikumsuksess i USA, hvor den ble sett av rundt 14,5 millioner. Den innbragte ca $30 millioner og havnet på en 11-plass over de mest innbringende kinofilmene i USA i 1975.
Produksjonskostnadene er estimert til et sted mellom $5-6 millioner.

Anmelderne

Den fikk blandet mottakelse av anmelderne, noe som gjenspeiles i at den har fått 68 % på Rotten Tomatoes.

Priser

Den vant en BAFTA-pris for beste "Art Direction" (John Box) og ble nominert til ytterligere tre priser. Den vant også tre Golden Scroll ved Academy of Science Fiction, Fantasy & Horror Films.

Annet

Filmen har en del likhetstrekk med den samtidige, men langt mer brutale Death Race 2000.